送梅校理子明通守杭州
作者：晁補之
朝代：宋

paragraphs: 金明池上柳，人折一枝春。
贈子意不淺，東游雲外身。
人生半刺史，朱綬光四鄰。
此豈經世懷，但慰垂白親。
錢塘我舊遊，頗復識其人。
不應山水改，但恐猿鳥新。
章臺走馬客，冠蓋盡要津。
竊祿我自慚，便面聊障塵。
亦思一舟去，共醉西湖濱。
時平自行樂，不爲千里蓴。
歸來麒麟上，獻納當及辰。